CELEX: 32017D2071
Language: lt
Date: 1510531200000
Title: 2017 m. lapkričio 13 d. Tarybos sprendimas (BUSP) 2017/2071, kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais

14.11.2017   
            
            
               LT
            
            
               Europos Sąjungos oficialusis leidinys
            
            
               L 295/55
            
         TARYBOS SPRENDIMAS (BUSP) 2017/2071
   2017 m. lapkričio 13 d.
   kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2014 m. liepos 8 d. Taryba priėmė Sprendimą 2014/438/BUSP (1), kuriuo Herbert SALBER paskirtas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais;
            
         
               (2)
            
            
               2017 m. vasario 17 d. Taryba priėmė Sprendimą (BUSP) 2017/299 (2), kuriuo pratęsiamas ES specialiojo įgaliotinio Pietų Kaukaze ir krizės Gruzijoje klausimais įgaliojimų terminas iki 2018 m. birželio 30 d.;
            
         
               (3)
            
            
               Herbert SALBER paskyrus į kitas pareigas, ES specialiuoju įgaliotiniu Pietų Kaukaze ir krizės Gruzijoje klausimais nuo 2017 m. lapkričio 13 d. turėtų būti paskirtas Toivo KLAAR;
            
         
               (4)
            
            
               ES specialusis įgaliotinis įgaliojimus vykdys tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
            
         PRIĖMĖ ŠĮ SPRENDIMĄ:
   1 straipsnis
   1.   Europos Sąjungos specialiojo įgaliotinio (toliau – ES specialiojo įgaliotinio) Pietų Kaukaze ir krizės Gruzijoje klausimais Herbert SALBER įgaliojimai baigia galioti 2017 m. rugpjūčio 15 d.
   2.   Toivo KLAAR skiriamas ES specialiuoju įgaliotiniu Pietų Kaukaze ir krizės Gruzijoje klausimais nuo 2017 m. lapkričio 13 d. iki 2018 m. birželio 30 d. Jis vykdo savo įgaliojimus, kaip numatyta Sprendime (BUSP) 2017/299.
   3.   Taryba, remdamasi Politinio ir saugumo komiteto įvertinimu bei Sąjungos vyriausiojo įgaliotinio užsienio reikalams ir saugumo politikai pasiūlymu, gali nuspręsti ES specialiojo įgaliotinio įgaliojimus nutraukti anksčiau.
   2 straipsnis
   Išlaidos, susijusios su administracinio tęstinumo išlaikymu laikotarpiu tarp ES specialiųjų įgaliotinių įgaliojimų nuo 2017 m. rugpjūčio 15 d. iki 2017 m. lapkričio 12 d., padengiamos iš orientacinės finansavimo sumos, nustatytos Sprendimo (BUSP) 2017/299 5 straipsnio 1 dalyje.
   3 straipsnis
   Šis sprendimas įsigalioja jo priėmimo dieną.
   1 straipsnio 1 dalis ir 2 straipsnis taikomi nuo 2017 m. rugpjūčio 15 d.
   
      Priimta Briuselyje 2017 m. lapkričio 13 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  2014 m. liepos 8 d. Tarybos sprendimas 2014/438/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai (OL L 200, 2014 7 9, p. 11).
   
      (2)  2017 m. vasario 17 d. Tarybos sprendimas (BUSP) 2017/299, kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas (OL L 43, 2017 2 21, p. 214).